Heist (film, 2015)
<s>Pljačka (), ili Autobus 657 ili Bus 657 (), američki je akcioni triler režisera Scotta Manna i scenarista Stephena Cyrusa Sephera i Maxa Adamsa, zasnovan na originalnoj priči Sephera.</s><s>U filmu, između ostalih glavnih uloga, igraju: Robert de Niro, Jeffrey Dean Morgan, Kate Bosworth, Morris Chestnut, Dave Bautista, Sepher i Gina Carano.</s><s>Radnja filma se vrti oko pljačke kasina koju izvrši zaposlenik koji treba platiti za liječenje svoje bolesne kćerke.</s>

<s>Film je izašao 13. novembra 2015. godine (distributer je Lionsgate Premiere).</s>

<s>Radnja</s>

<s>Luke Vaughn, čovjek koji radi u južnjačkom kasinu koji kao šef vodi „The Pope”, ima bolesnu kćerku koja je smještena u bolnicu; on ne može da plati račune od liječenja i potrebno mu je dodatnih 300.000 dolara za operaciju.</s><s>Uprkos tome, Vaughn odbija Popeovu molbu za pozajmicu; nakon što bude uporan i insistira, Pope ga otpusti i to ga ubrzo dovede do fizičkog sukoba sa desnom rukom šefa (čovjekom kojeg zovu „Dog”).</s>

<s>Vaughnu prilazi zaštitar Cox i pristaje na krađu novca, koji kasino pere za mafiju.</s><s>Nakon pljačke 3 miliona dolara, maskirane lopove presreću Dogovi ljudi.</s><s>Uslijedi razmjena vatre; ranjen je jedan od lopova, a kada njihov vozač za bjekstvo pobjegne ostali budu prisiljeni da ukradu gradski autobus broja 657.</s><s>Policajka Kris Bajos (č. Bahos), čiji je auto parkiran pola bloka od autobuskog stajališta, čuje pucnje iz pištolja koji dolaze iz autobusa i kreće u potjeru pri kojoj obavještava svoje nadređene kako je potrebno postaviti blokadu na cestu.</s>

<s>Pope naređuje Dogu da povrati novac.</s><s>U međuvremenu, Cox skoro upuca Kris, a Vaughn zapiše broj mobitela putnika na prozoru autobusa jer tako može da stupi u kontakt s bandom i upozori Kris da će Cox ubiti putnike ako policija ne dobije instrukciju o uklanjanju cestovne blokade.</s><s>Kris ispoštuje ovo i Vaughn naređuje Bernieu, vozaču autobusa, da se probije kroz blokadu i tako uključi na autoput.</s><s>Narednog jutra, ranjeni lopov umire.</s><s>Vaughn pita jednog od putnika, stutenticu veterine, da se pobrine za njega.</s><s>Cox govori Bernieu da vozi prema Galvestonu (Teksas); nažalost, autobus ostaje bez benzina, pa Vaughn zatraži cisternu punu goriva.</s>

<s>Detektiv Marconi pridruži se Kris i ostalima nakon što ona umalo dobije otpust s dužnosti.</s><s>Marconi prati autobus preko policijskog helikoptera.</s><s>Cox nazove Jonoa, starca koji je im je pomogao u planiranju pljačke; informiše Jonoa, da imaju novac i da su na putu.</s><s>Tokom pretakanja goriva, Vaughn oslobodi dva taoca (Pauline i mladog dječaka).</s><s>Kris otkrije da je Vaughn izveo pljačku radi svoje bolesne kćerke.</s><s>U međuvremenu, Dog sazna za lokaciju Jonoa preko policijskog radio-skenera.</s>

<s>I dok ranjeni lopov gubi krv, Vaughn poziva Marconija da uđe u autobus noseći medicinsku opremu za hitne slučajeve.</s><s>Ovaj dolazi i prima poziv od Popea; doda mobitel Vaughnu, otkrivajući Marconijevu povezanost s Popeom.</s><s>Nedugo poslije toga, tim specijalaca (SWAT ) napada autobus i buši gume izazivajući nesreću u blizini mosta; većina putnika je pretrpila manje povrede.</s>

<s>Policija okružuje autobus, a Cox drži Berniea kao taoca ispred njih; ovo se emituje uživo na TV-u.</s><s>Berniea je vjerovatno ubio Cox, ali otkriva se da je zapravo Vaughn ubio svog partnera Coxa i spasio Berniea.</s><s>Vaughn dobija poziv od svoje kćerke koja mu govori da je novac za plaćanje bolničkih računa stigao.</s><s>Vaughn oslobađa sve taoce i autobus nastavlja put nakon opravki guma.</s><s>Policijske vlasti prate autobus; oktrivaju da je Vaughn pobjegao i da je samo Bernie unutra.</s>

<s>Vaughn dolazi do Jonoa, ali otkrije da ga je Dog ubio.</s><s>Dog zarobi Vaughna kao taoca, fizički se obračunavajući s njim i pucajući iz vatrenog oružja; pridružuju im se Pope i Marconi u autobusu, a Pope ubrzo ubije Marconija.</s><s>Vaughn im pokazuje gdje je u autobusu sakriveno preostalih 2,7 miliona dolara, a potom objašnjava da Pauline nije bila putnica-trudnica nego da je ona u stvari njegova sestra koja ja sakrila 300.000 dolara u svoj „stomačić”.</s><s>Kris je već zaključila šta je Pauline radila; nije ju zaustavila od plaćanja medicinskog računa.</s><s>Dog je vrlo ljut i Vaughna želi spaliti živog, prijeteći da će nakon toga pronaći Vaughnovu kćerku; Pope ubija Doga.</s><s>Zahvalnom Vaughnu dopuštaju da pobjegne.</s><s>Pope čeka u autobusu i pali cigaretu dok dolazi policija.</s>

<s>Uloge</s>

<s>Produkcija
6. novembra 2013. godine, u prodaji američkog filmskog tržišta, objavljeno je da je kompanija za filmsku produkciju i finansiranje EFO od scenariste Stephena Cyrusa Sephera dobila skripte filma Heist (tada pod naslovom Bus 757).</s><s>Skriptu (scenario), o razdjeljivaču karti koji okuplja ekipu za pljačku banke i otmicu gradskog autobusa, uz objavljeni budžet od 15 miliona dolara, producirali su Randall Emmett, George Furla, Alexander Tabrizi i Sepher.</s><s>17. maja 2014. godine, objavljeno je da Scott Mann treba biti režiser, Lionsgate distrubuter i De Niro glavna uloga („The Pope”, vlasnik kasina čiji je novac meta pljačkaša).</s>

<s>Naslov filma je promijenjen u Bus 657 oko godinu poslije (septembar 2014. godine), kada su se Jeffrey Dean Morgan, Kate Bosworth, Dave Bautista i Gina Carano pridružili postavi filma, čime je i Max Adams postao dodatni scenarista.</s><s>13. oktobra 2014. godine, potvrđeno je da je scenarista i glumac Sepher primijećen na setu, a kasnije je potvrđeno da će glumiti kao jedan iz tima pljačkaša.</s><s>Morris Chestnut je primijećen na setu 15. oktobra; da na kastingu glumi kao Derrick „Dog” Prince potvrđeno je dva dana kasnije (u filmu glumi desnu ruku „The Popea”, kao čovjek koji mora da povrati novac prije nego što policija zaplijeni isti i shvati da je prljav).</s>

<s>Snimanje je planirano da se odvija u mjestu Baton Rouge (Luizijana), ali je mjesto Mobile (Alabama) određeno kao nova lokacija; tu je snimanje počelo 13. oktobra 2014. godine.</s><s>15. oktobra je De Niro primijećen na snimanju u hotelu „Betl haus”, koji je transformisan u kasino stila 1940-ih pod nazivom „The Swan Casino”.</s><s>Istog dana, scene su snimane na uglovima ulica Royal i St.</s><s>Francis u centru Mobilea.</s><s>21. oktobra, snimanje se odvijalo na Causeway-u, koji je policija zatvorila na istočnom ulazu tunela Bankhead do istoka Memorijalnog parka „USS Alabama Battleship”.</s>

<s>Izlazak</s>

<s>Prihodi
U oktobru 2014. godine, u prodaji američkog filmskog tržišta, film je (pod drugim naslovom, Bus 657) prodat većem broju internacionalnih distributera; među istima je Lionsgate International iz UK-a.</s><s>Film je izašao 13. novembra 2015. godine u ograničenom izdanju i putem VOD-a.</s>

<s>Kritički prijem
Više filmskih kritičara je film ocijenilo negativno.</s><s>Rotten Tomatoes, agregator recenzija, objavljuje da je rejting odobravanja filma 29% na osnovu 28 recenzija; prosječna ocjena je 4,5/10.</s><s>Metacritic daje prosječni rejting od 37/100 na osnovu 11 recenzija.</s>

<s>Reference</s>

<s>Vanjske veze</s>

<s>Filmovi na engleskom jeziku
Američki filmovi
Akcijski trileri
Pljačkaški filmovi</s>

